
Naslov: Preskromne priprave na elektro mobilnost
Napoved za voditelja:

Energetika po vsem svetu je zdaj pred velikimi izzivi. Pri nas se mnogi tega še ne zavedajo, drugi bi radi, da bi Slovenija v tem procesu igrala vodilno vlogo in ne bi zaostajala, saj bi to pomenilo nazadovanje tudi na drugih področjih. Tudi v družbi Gen-I se zavedajo, da je svetovna energetska revolucija pred vrati in vidijo njeno prihodnost v razpršenih obnovljivih virih, pametnih omrežjih, prilagodljivosti odjema in proizvodnje, vse to pa je močno povezano tudi s prihajajočo elektro mobilnostjo.

H1: Smo pred vrati velike energetske revolucije
H2: Energetski sistemi bodo poslej razpršeni, demokratizirani in bolj fleksibilni
H3: V Gen-I so razvili električne polnilnice za rabo doma in v urbanih središčih

H4: Električni avtomobil bo lahko hranilnik energije, s katerim se lahko napaja hiša

T- Iz Krškega GORAN ROVAN /

X- Snemalec in montažer Jože Hartman  /

Zamenjava avtomobilov na fosilni pogon z električnimi bo terjala tudi večjo porabo električne energije. Nekateri se tega že zdaj zavedajo.
T- BORIS TERBEŽNIK /

X- mali proizvajalec električne energije /

»Jest mam obnovljive vire, sem navdušenec za to. Hidro elektrarno, sončno elektrarno, sončno elektrarno za samooskrbo. In bi tud vetrno naredu, če bi blo kej več dones možnosti tu nabavt pr nas.«
V Sloveniji se lahko pohvalimo, da že imamo razvite nove tehnologije, ki pa jih bi morali še spraviti v množični pogon. 
T- Dr. ROBERT GOLOB /

X- predsednik uprave Gen-I /

»Predvsem pa gre za popolnoma drug pogled na energetiko. V preteklosti smo govorili o velikih centraliziranih sistemih, danes je pa moč na strani uporabnikov. Elektro mobilnost na eni strani, male sončne elektrarne in pa fleksibilnost pri porabi, je tisto, kar bo zaznamovalo nove sisteme.«
Ti sistemi bodo poslej decentralizirani, demokratizirani in seveda brezogljični. V družbi Gen-I so zato že postavili prvo množično polnilnico za avtomobile, pripravili pa so dva koncepta teh polnilnic.
T- SANDI KAVALIČ /

X- vodja razvoja Gen-I /

»Eden je namenjen urbanem področju v obliki, ki jo lahko namestimo v ulično razsvetljavo in pa ruralnim področjem v povezavi z sončno elektrarno namenjena inštalaciji doma, v hiše in na sama privatna parkirišča.«
Elektro mobilnost in razvoj novih tehnologij prinašata v energetiko revolucijo, za katero se je treba dobro pripraviti. Za zdaj, razen redkih izjem, na te izzive pri nas še nismo pripravljeni. Časa za to pa ni več veliko.
